Priekšlikums PADOMES LĒMUMS par to, lai Eiropas Savienības un tās dalībvalstu vārdā parakstītu un provizoriski piemērotu Pievienošanās protokolu Pamatnolīgumam par visaptverošu partnerību un sadarbību starp Eiropas Kopienu un tās dalībvalstīm, no vienas puses, un Indonēzijas Republiku, no otras puses, lai ņemtu vērā Horvātijas Republikas pievienošanos Eiropas Savienībai /* COM/2014/0480 final - 2014/0219 (NLE) */





PASKAIDROJUMA RAKSTS Pievienotais priekšlikums ir juridisks instruments, lai parakstītu Pievienošanās protokolu Pamatnolīgumam par visaptverošu partnerību un sadarbību starp Eiropas Kopienu un tās dalībvalstīm, no vienas puses, un Indonēzijas Republiku, no otras puses, lai ņemtu vērā Horvātijas Republikas pievienošanos Eiropas Savienībai (turpmāk "Protokols"). Saskaņā ar Pievienošanās aktu Horvātija apņemas pievienoties starptautiskajiem nolīgumiem, kurus Eiropas Savienība un tās dalībvalstis parakstījušas vai noslēgušas, pievienojot minētajiem nolīgumiem protokolu. Pamatnolīgumu par visaptverošu partnerību un sadarbību starp Eiropas Kopienu un tās dalībvalstīm, no vienas puses, un Indonēzijas Republiku, no otras puses, (turpmāk "Nolīgums"), parakstīja Džakartā 2009. gada 9. novembrī, un tas stājās spēkā 2014. gada 1. maijā. Ar Padomes 2012. gada 14. septembra lēmumu[1] Komisija tika pilnvarota sākt sarunas ar attiecīgajām trešām valstīm, lai noslēgtu konkrētos protokolus. Sarunas ar Indonēziju tika sekmīgi pabeigtas. Ar ierosināto protokolu Horvātijas Republiku iekļauj Nolīgumā līgumslēdzējas puses statusā. Nolīguma un Nobeiguma akta teksts horvātu valodā ir pievienots Protokolam un kļūs autentisks ar tādiem pašiem nosacījumiem kā citas Nolīguma valodu versijas. Protokolu provizoriski piemēros no tā parakstīšanas dienas. Komisija ir atzinusi sarunu rezultātus par apmierinošiem un lūdz Padomei pilnvarojumu Eiropas Savienības un tās dalībvalstu vārdā parakstīt protokolu un provizoriski to piemērot. 2014/0219 (NLE) Priekšlikums PADOMES LĒMUMS par to, lai Eiropas Savienības un tās dalībvalstu vārdā parakstītu un provizoriski piemērotu Pievienošanās protokolu Pamatnolīgumam par visaptverošu partnerību un sadarbību starp Eiropas Kopienu un tās dalībvalstīm, no vienas puses, un Indonēzijas Republiku, no otras puses, lai ņemtu vērā Horvātijas Republikas pievienošanos Eiropas Savienībai EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 207. un 209. pantu saistībā ar 218. panta 5. punktu, ņemot vērā Aktu par Horvātijas Republikas pievienošanos un jo īpaši tā 6. panta 2. punktu, ņemot vērā Eiropas Komisijas priekšlikumu, tā kā: (1) Saskaņā ar noteikumiem, kas izklāstīti Akta par Horvātijas Republikas pievienošanos 6. panta 2. punktā, par Horvātijas Republikas pievienošanos Pamatnolīgumam par visaptverošu partnerību un sadarbību starp Eiropas Kopienu un tās dalībvalstīm, no vienas puses, un Indonēzijas Republiku, no otras puses[2] („Nolīgums”), ir jāvienojas Nolīguma protokolā. Atbilstīgi Pievienošanās akta 6. panta 2. punktam attiecībā uz šādu pievienošanos ir jāpiemēro vienkāršota procedūra, saskaņā ar kuru Padomei, pieņemot vienprātīgu lēmumu dalībvalstu vārdā, un attiecīgajām trešām valstīm ir jānoslēdz protokols. (2) Padome 2012. gada 14. septembrī pilnvaroja Komisiju sākt sarunas ar attiecīgajām trešām valstīm[3]. Sarunas ar Indonēzijas Republiku tika sekmīgi pabeigtas, parafējot protokolu. (3) Protokola 4. panta 3. punkts paredz tā provizorisku piemērošanu no tā parakstīšanas dienas. (4) Protokols būtu jāparaksta, ņemot vērā tā noslēgšanu vēlāk, un provizoriski jāpiemēro, IR PIEŅĒMUSI ŠO LĒMUMU. 1. pants Ar šo tiek atļauts Eiropas Savienības un tās dalībvalstu vārdā parakstīt Pievienošanās protokolu Pamatnolīgumam par visaptverošu partnerību un sadarbību starp Eiropas Kopienu un tās dalībvalstīm, no vienas puses, un Indonēzijas Republiku, no otras puses, lai ņemtu vērā Horvātijas Republikas pievienošanos Eiropas Savienībai, ar noteikumu, ka minēto protokolu noslēgs. Protokola teksts ir pievienots šim lēmumam. 2. pants Ar šo Padomes priekšsēdētājs tiek pilnvarots norīkot personu vai personas, kas tiesīgas parakstīt protokolu Savienības un tās dalībvalstu vārdā. 3. pants Protokolu provizoriski piemēro no tā parakstīšanas dienas līdz tā noslēgšanas procedūru pabeigšanai. 4. pants Šis lēmums stājas spēkā tā pieņemšanas dienā. Briselē, Padomes vārdā — priekšsēdētājs [1] Padomes Lēmums, ar ko, ņemot vērā Horvātijas Republikas pievienošanos Eiropas Savienībai, pilnvaro sākt sarunas par to nolīgumu pielāgošanu, kurus Eiropas Savienība vai Eiropas Savienība un tās dalībvalstis parakstījušas vai noslēgušas ar vienu vai vairākām trešām valstīm vai starptautiskajām organizācijām (Padomes dok. 13351/12 LIMITED). [2] OV L 125, 26.4.2014., 17. lpp. [3] Padomes Lēmums, ar ko, ņemot vērā Horvātijas Republikas pievienošanos Eiropas Savienībai, pilnvaro sākt sarunas par to nolīgumu pielāgošanu, kurus Eiropas Savienība vai Eiropas Savienība un tās dalībvalstis parakstījušas vai noslēgušas ar vienu vai vairākām trešām valstīm vai starptautiskajām organizācijām (Padomes dok. 13351/12 LIMITED). PIELIKUMS dokumentam Priekšlikums PADOMES LĒMUMS par to, lai Eiropas Savienības un tās dalībvalstu vārdā parakstītu un provizoriski piemērotu Pievienošanās protokolu Pamatnolīgumam par visaptverošu partnerību un sadarbību starp Eiropas Kopienu un tās dalībvalstīm, no vienas puses, un Indonēzijas Republiku, no otras puses, lai ņemtu vērā Horvātijas Republikas pievienošanos Eiropas Savienībai PIEVIENOŠANĀS PROTOKOLS PAMATNOLĪGUMAM PAR VISAPTVEROŠU PARTNERĪBU UN SADARBĪBU starp Eiropas Kopienu un tās dalībvalstīm, no vienas puses, un Indonēzijas Republiku, no otras puses, lai ņemtu vērā Horvātijas Republikas pievienošanos Eiropas Savienībai BEĻĢIJAS KARALISTE, BULGĀRIJAS REPUBLIKA, ČEHIJAS REPUBLIKA, DĀNIJAS KARALISTE, VĀCIJAS FEDERATĪVĀ REPUBLIKA, IGAUNIJAS REPUBLIKA, ĪRIJA, GRIEĶIJAS REPUBLIKA, SPĀNIJAS KARALISTE, FRANCIJAS REPUBLIKA, HORVĀTIJAS REPUBLIKA, ITĀLIJAS REPUBLIKA, KIPRAS REPUBLIKA, LATVIJAS REPUBLIKA, LIETUVAS REPUBLIKA, LUKSEMBURGAS LIELHERCOGISTE, UNGĀRIJA, MALTAS REPUBLIKA, NĪDERLANDES KARALISTE, AUSTRIJAS REPUBLIKA, POLIJAS REPUBLIKA, PORTUGĀLES REPUBLIKA, RUMĀNIJA, SLOVĒNIJAS REPUBLIKA, SLOVĀKIJAS REPUBLIKA, SOMIJAS REPUBLIKA, ZVIEDRIJAS KARALISTE, LIELBRITĀNIJAS UN ZIEMEĻĪRIJAS APVIENOTĀ KARALISTE, Līguma par Eiropas Savienību un Līguma par Eiropas Savienības darbību līgumslēdzējas puses, turpmāk “Eiropas Savienības dalībvalstis”, kuras pārstāv Eiropas Savienības Padome, un EIROPAS SAVIENĪBA, turpmāk “Eiropas Savienība”, no vienas puses, un INDONĒZIJAS REPUBLIKA, turpmāk "Indonēzija", no otras puses, turpmāk šajā protokolā „puses”, ŅEMOT VĒRĀ Horvātijas Republikas pievienošanos Eiropas Savienībai 2013. gada 1. jūlijā un Līgumu par Horvātijas Republikas pievienošanos Eiropas Savienībai (turpmāk "Pievienošanās līgums"), kas tika parakstīts Briselē 2011. gada 9. decembrī un stājās spēkā 2013. gada 1. jūlijā, TĀ KĀ Pamatnolīgumu par visaptverošu partnerību un sadarbību starp Eiropas Kopienu un tās dalībvalstīm, no vienas puses, un Indonēzijas Republiku, no otras puses, (turpmāk "Nolīgums"), parakstīja Džakartā 2009. gada 9. novembrī, TĀ KĀ Horvātijas Republika apņemas pievienoties nolīgumiem, kurus Eiropas Savienība un tās dalībvalstis ir noslēgušas vai parakstījušas ar ar vienu vai vairākām trešām valstīm vai starptautiskajām organizācijām, kā noteikts 6. panta 2. punktā Aktā par Horvātijas Republikas pievienošanās nosacījumiem un pielāgojumiem Līgumā par Eiropas Savienību, Līgumā par Eiropas Savienības darbību un Eiropas Atomenerģijas kopienas dibināšanas līgumā, IR VIENOJUŠĀS PAR TURPMĀKO. 1. pants Ar šo Horvātijas Republika kļūst par Līgumslēdzēju pusi Pamatnolīgumā par visaptverošu partnerību un sadarbību starp Eiropas Kopienu un tās dalībvalstīm, no vienas puses, un Indonēzijas Republiku, no otras puses, kas parakstīts Džakartā 2009. gada 9. novembrī. 2. pants Nolīguma un Nobeiguma akta teksts horvātu valodā ir pievienots Pievienošanās protokolam un kļūs autentisks ar tādiem pašiem nosacījumiem kā Nolīguma versijas angļu, bulgāru, čehu, dāņu, franču, grieķu, holandiešu, igauņu, itāliešu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu, zviedru un indonēziešu valodā. 3. pants Šis protokols ir Nolīguma sastāvdaļa. 4. pants (1) Šo protokolu atbilstoši savām procedūrām apstiprina Eiropas Savienība, dalībvalstu vārdā — Eiropas Savienības Padome, un Indonēzija. Puses paziņo viena otrai par šim nolūkam vajadzīgo procedūru pabeigšanu. (2) Šis protokols stājas spēkā tā mēneša pirmajā dienā, kurš seko pēdējam paziņojumam par instrumenta apstiprināšanu. (3) Līdz spēkā stāšanās dienai šo protokolu piemēro provizoriski no tā parakstīšanas dienas. 5. pants Šis protokols ir sastādīts divos eksemplāros angļu, bulgāru, čehu, dāņu, franču, grieķu, holandiešu, horvātu, igauņu, itāliešu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu, zviedru un indonēziešu valodā, un visi šie teksti ir vienlīdz autentiski. TO APLIECINOT, attiecīgie pilnvarotie ir parakstījuši šo protokolu. , …. gada … EIROPAS SAVIENĪBAS UN TĀS DALĪBVALSTU VĀRDĀ — INDONĒZIJAS REPUBLIKAS VĀRDĀ —